《题山水画册 其七》
清代·黄任

隔河种桑柘，蔼蔼浮晴烟。芳芷绣平楚，余霞媚远天。

前村曲涧断，荒径长桥连。东皋急农事，晚食迟归田。

野渡无人喧，一篙斜照边。

作者简介：黄任（1683一1768）字于莘，又字莘田，因喜藏砚，自号十砚老人、十砚翁，清代著名诗人，藏砚家，永福（今福建永泰县）人。康熙四十一年举人，官广东四会知县，罢官归，船中所载惟砚石。归里后生活清苦。工诗，以轻清流丽为时人所称，七绝尤负盛名。著有《秋江集》《香草笺》。